Mooimaaksessie - Almari Fourie: "My man is van voor af verlief op my!" | SARIE
FOTO: Veronique Mills	8 Oktober 2013
Mooimaaksessie – Almari Fourie: "My man is van voor af verlief op my!"	deur Glamour Makeover-mooimaakspan
Almari Fourie (29) kom van Bothasig naby Kaapstad en sy is 'n batebestuurder by die Departement van Maatskaplike Dienste.
Almari Fourie voor en ná (FOTO: Veronique Mills)
Almari het die mooiste blou oë, en dit was maklik om dit te beklemtoon (veral saam met haar auburn-haarkleur. Sy laat my baie aan Celine Dion dink…
Sy is só stylvol en die uitrustings het haar soos 'n handskoen gepas.
Sy het my werk ongelooflik maklik gemaak.
Wat sê Almari?
Veronique het ons troufoto's geneem en van daar volg ek haar werk op facebook. Die oomblik toe ek die glamour shoot se foto's sien, wou ek ook sulke pragtige foto's hê, aangesien ek nooit vir myself mooi lyk op gewone foto's nie.
Sjoe, moeilike vraag… Ek probeer om myself goed te versorg. My Pa het my geleer 'n vrou hoef nie mooi te wees om mooi te lyk nie, so hopelik kry ek dit reg!
Ek volg maar selde die modes, en hou van meer klassieke klere. Ek dra ook nie klere wat te los sit nie, want dit lyk maklik slordig. Een van die rokkies wat ek moes aantrek vir die glamour deel van die fotosessie was 'n stywe mini-rokkie. Dit het eers bietjie ongemaklik gevoel, maar blykbaar lyk dit heel goed aan my.
Ek het nie regtig iets verwag nie. Ek het oopkop ingegaan, veral om 'n bietjie iets anders te ervaar.
Sjoe, ja! Leverne is uitstekend! Sommer vinnig-vinnig en jy lyk heeltemal anders!
Alles was mooi! Ek het gehou van die klere, my hare en make-up!
My man is natuurlik weer van vooraf verlief! Hy vertel vir almal hoe mooi sy model vrou is! Ek my Pa spog omtrent oor hoe mooi ek is.
Ek het regtig lekker tips gevang om my hare só mooi te kry, ek sal dit maklik self kan doen. Die grimering sal ek ongelukkig mos nooit so mooi soos Leverne kan doen nie…
Definitief! Elke vrou wil graag mooi lyk en so bietjie bederf word. Ek kan nie aan 'n beter manier dink nie.
'n Mens is geneig om altyd op die dinge van jouself te fokus waarvan jy nie hou nie. Dit was regtig lekker om mooi goed te hoor en ek sal dit probeer onthou.